شەفەق نیوز/ وەزارەت تەندروسی لە هەرێم کوردستان ، پەنجشەممە، راگەیان تۆمارکردن ١٦ مردن و ١٩٥ تووشهاتگ نوو وە ڤایڕۆس کۆرۆنا لە ماوەی ٢٤ ساعەت گوزەیشتەكردنه‌.لە بەیاننامەیگ ئەرا وەزارەتەگە ک رەسیە ئاژانس شەفەق نیوز هات: ٥٦ کەس نوو کەرەنتین کردگە، تا هەژمار کەرەنتین کریاگەیل بڕەسێدە ١٠١٥ کەس لە ٢٠ شوون جوراجور، ٥٠٦ لەلیان لە هەولێر، و ١٤٤ لە سلێمانی، و ٢٦٥ لە دهۆک.بەیاننامەگە ئاماژەدا؛ ٢١١٣ تاقیكاری نوو ئەنجام داگە، لەلیان ٩٠٨ لە هەولێر، ٥٩٢ لە سلێمانی، ٤٠٩ لە دهۆک ، ٢٠٤ لە گەرمئان، و ئەنجامەگان ١٩٥ تووشهاتگ دیاری کرد، لەلیان ٣٠ لە هەولێر، ١٠٠ لە سلێمانی ، ٦٢ لە گەرمیان ، ٣ لە دهۆک .بەیاننامەگە باس خاسەوبوین یەکجاری ٢٩ تووشهاتگ کرد لەلیان ٢٤ لە هەولێر، ٣ لە دهۆک ، ٢ لە هەڵەبجە ، و هەمیش دیاری کرد لە مردن ١٦ تووشهاتگ لەلیان یەکیگ لە هەولێر ، ١٢ لە سلێمانی ، ٣ لە گەرمیان. بەیاننەمەگە هەمیش دیاری کرد؛ ک ٤٨٧٤ کەس لە گشت هەرێمەگە تووشهاتنە لەوەخت دیارکەفتن پەتاگە، و ١٥٤٣ تووشهاتگ خاسەوبوینە، و گشت مردگەیل وە ڤایڕۆسەگە لە هەرێم کوردستان رەسیە ١٤٩ کەس.
